Diari Oficial de la Generalitat Valenciana


Sumari del DOGV 4459, del 13-03-2003 (2003/2852)

RESOLUCIÓ de 3 de febrer de 2003, del subsecretari de l'Oficina de Ciència i Tecnologia de la Presidència de la Generalitat Valenciana, per la qual es convoquen diferents beques i ajudes per a les accions de suport a la investigació per a l'exercici 2003.
---------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4459

Data del DOGV
:   13-03-2003

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2003/2852


Data del document
:   03-02-2003

Organisme emissor
:   Presidència de la Generalitat

Tipus de document
:   Resolució

Anàlisi jurídica

 Descriptors 

:   * personal d'investigació
    * assignació per estudis
    * universitat
    * centre d'investigació
    * recerca i desenvolupament
    * suport econòmic
    * projecte d'investigació

RESOLUCIÓ de 3 de febrer de 2003, del subsecretari de l'Oficina de Ciència i Tecnologia de la Presidència de la Generalitat Valenciana, per la qual es convoquen diferents beques i ajudes per a les accions de suport a la investigació per a l'exercici 2003. [2003/2852]
  
La Llei 7/1997, de 9 de desembre, de la Generalitat Valenciana, de Foment i de Coordinació de la Investigació Científica i del Desenvolupament Tecnològic de la Comunitat Valenciana, establix el marc normatiu en el qual s'ha de desenrotllar l'actuació de la Generalitat en esta matèria i les finalitats essencials que han de perseguir estes activitats de foment i de coordinació, incloent entre estes, específicament, les de millorar tecnològicament el sistema productiu valencià i promoure la difusió i l'aprofitament dels resultats obtinguts de la investigació.
  
En conseqüència amb allò disposat en la dita llei, el Programa d'Investigació Científica i Tècnica que s'inclou en els Pressupostos de la Generalitat per a l'exercici 2003, en el marc del Pla Valencià d'Investigació Científica, Desenvolupament Tecnològic i Innovació (PVIDI), establix i dota un sistema d'ajudes orientades a potenciar els recursos humans d'investigació. En este marc, la present convocatòria pretén la promoció de la mobilitat com a instrument de transferència de coneixements i tecnologies, amb l'objectiu de millorar significativament la qualitat de la formació dels investigadors i estimular la circulació i explotació de coneixements. Les actuacions es concreten en la dotació d'un sistema d'ajudes que promoguen el perfeccionament per mitjà de la mobilitat dels doctors que desenrotllen la seua activitat professional en activitats de I+D.
  
En primer lloc, es pretén traure el màxim partit del potencial que representen els joves investigadors, promovent la mobilitat transnacional amb fins formatius a través d'un programa específic de formació postdoctoral de projecció internacional dirigit a joves doctors per al finançament d'un període de perfeccionament i ampliació de coneixements assolits durant la seua etapa predoctoral.
  
Alhora, es promouran mesures de suport a la mobilitat dels investigadors, de caràcter global i horitzontal, que es concreten en ajudes per a la realització d'estades breus en centres d'investigació diferents del principal on desenrotllen la seua activitat els investigadors, amb la finalitat de propiciar l'intercanvi d'informació i d'experiències entre la comunitat científica, així com la discussió i la difusió de resultats de la investigació que redunden en majors aconseguiments en la seua etapa formativa o de perfeccionament.
  
Per tot allò, en l'exercici de les funcions atribuïdes en matèria de foment de la investigació científica, desenvolupament tecnològic i innovació pel Decret 7/2002, de 25 de juliol, del president de la Generalitat Valenciana i de les facultats conferides per l'article 47 de la Llei d'Hisenda Pública de la Generalitat Valenciana i l'article 4 del Decret 108/1992, de 6 de juliol, del Govern Valencià, i en virtut de la delegació d'atribucions del president de la Generalitat Valenciana establida en l'article 2 del Decret 9/2002, de 5 de setembre, del president de la Generalitat Valenciana, resolc:
  
Primer
  
Es convoquen les ajudes i beques que tot seguit es relacionen, i s'aproven les bases per les quals es regirà la seua concessió, que s'inclouen com a annexos de la present resolució:
  
a) Beques postdoctorals de perfeccionament de personal investigador (annex II).
  
b) Ajudes per a estades postdoctorals en centres d'investigació fora de la Comunitat Valenciana (annex III).
  
c) Ajudes per a estades d'investigadors invitats en universitats i altres centres d'investigació ubicats a la Comunitat Valenciana (annex IV).
  
Segon
  
Esta convocatòria recull accions a desenrotllar durant l'any 2003. Les beques postdoctorals d'esta convocatòria se sufragaran a càrrec de la línia T4015000, per un import global màxim de 345.000 euros, i les ajudes per a estades a càrrec de la línia T4017000, per un import global màxim de 349.091,42 euros, ambdues del capítol IV del programa pressupostari 542.10: ?Investigació Científica i Tècnica- dels Pressupostos de la Generalitat Valenciana per a l'exercici 2003. Estes quantitats podran ser modificades en funció de les disponibilitats pressupostàries per a l'exercici 2003. Les concessions estaran condicionades a l'existència en els pressupostos de la Generalitat Valenciana per a l'any 2003, de crèdit adequat i suficient per a això.
  
Tercer
  
D'acord amb allò que establixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i 10 i 46 de la Llei 29/1998, de 13 de juliol, reguladora de la Jurisdicció Contenciosa Administrativa, la present resolució, que posa fi a la via administrativa, es podrà recórrer potestativament en reposició o bé plantejar directament recurs contenciós administratiu, en els terminis i davant els òrgans que s'indica a continuació:
  
a) El recurs de reposició s'haurà d'interposar davant l'òrgan que va dictar l'acte, en el termini d'un mes comptador des del dia següent al de la publicació de la present resolució.
  
b) El recurs contenciós administratiu s'haurà de plantejar davant el Tribunal Superior de Justícia de la Comunitat Valenciana, en el termini de dos mesos comptadors des del dia següent al de la publicació de la present resolució.
  
Disposició final
  
La present resolució entrarà en vigor el dia següent de la seua publicació en el Diari Oficial de la Generalitat Valenciana.
  
València, 3 de febrer de 2003.- El subsecretari de l'Oficina de Ciència i Tecnologia: Javier Quesada Ibáñez.
  
ANNEX I
  
Normes generals de procediment, d'aplicació a tots els annexos de la present resolució
  
1. Objecte i àmbit
  
L'objecte de la present convocatòria és regular el procediment de concessió, en règim de publicitat, d'objectivitat i de concurrència competitiva, de les beques i ajudes que s'especifiquen en els annexos II, III i IV.
  
2. Presentació de sol·licituds i termini
  
2.1 Els models d'impresos normalitzats (sol·licituds i altres documents) estaran disponibles en l'adreça d'internet http://www.gva.es/ocyt.
  
2.2 El termini de presentació de sol·licituds és de 20 dies hàbils, comptadors a partir del dia següent de la publicació d'esta resolució en el Diari Oficial de la Generalitat Valenciana.
  
2.3 Les sol·licituds i la documentació, així com qualsevol altre tipus de correspondència posterior, es dirigiran a la Subsecretaria de l'Oficina de Ciència i Tecnologia (c/ Colom, 66 €46288 València) i es presentaran en el Registre de l'Agència Valenciana de Ciència i Tecnologia (c/ Colom, 66 € 46198 València), o per qualsevol dels mitjans previstos en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Quan la sol·licitud es trameta per correu certificat, s'haurà de presentar en la corresponent oficina de correus, en sobre obert perquè es puga estampar el segell de la data en l'imprés de sol·licitud.
  
2.4 Sols s'admetrà una sol·licitud per persona sol·licitant per a cada una de les convocatòries que hi ha en la present resolució, llevat que en estes s'especifique una altra cosa.
  
3. Instrucció del procediment
  
3.1 L'òrgan encarregat de la instrucció del procediment serà la Subsecretaria de l'Oficina de Ciència i Tecnologia que, d'ofici, acordarà totes les actuacions necessàries per a la determinació, el coneixement i la comprovació de les dades en virtut de les quals s'ha de dictar la resolució.
  
3.2 Finalitzat el termini de presentació de sol·licituds, i una vegada revisades estes, per mitjà de resolució del subsecretari de l'Oficina de Ciència i Tecnologia es publicarà en el tauler d'anuncis de la Subsecretaria de l'Oficina de Ciència i Tecnologia i en l'adreça d'internet indicada en l'apartat 2.1 d'este annex, una relació de totes les sol·licituds que no reunisquen els requisits exigits, perquè en el termini de deu dies s'esmene la falta o es complete la documentació preceptiva, amb indicació que, si així no ho fa, se li tindrà per desistit de la seua sol·licitud, amb la resolució prèvia en què es declare esta circumstància amb indicació dels fets produïts i les normes que són d'aplicació.
  
Així mateix, en la resolució es farà pública la relació provisional de sol·licituds excloses, amb expressió de la causa d'exclusió, perquè les persones interessades presenten les al·legacions que estimen oportunes en el mateix termini de deu dies.
  
3.3 Transcorregut el termini anterior, per mitjà de resolució del subsecretari de l'Oficina de Ciència i Tecnologia, es publicarà en el tauler d'anuncis abans esmentat i en l'adreça d'internet referida, les relacions definitives d'admesos, d'exclosos i de desistits en la convocatòria.
  
3.4 La retirada de la documentació presentada, per a les sol·licituds excloses, desistides o desestimades després del procés de selecció, es podrà efectuar dins dels sis mesos següents a la resolució definitiva de la convocatòria. La documentació no arreplegada transcorregut este termini, es podrà destruir.
  
3.5 Les ajudes objecte de regulació en esta resolució no establiran cap vinculació laboral o administrativa, entre les persones beneficiàries i la Generalitat Valenciana.
  
3.6 La Subsecretaria de l'Oficina de Ciència i Tecnologia es reserva la facultat d'interpretar el contingut d'esta convocatòria.
  
4. Resolució de concessió de les ajudes
  
4.1 Finalitzat el procés de selecció, la concessió o la denegació de les ajudes es realitzarà per resolució del subsecretari de l'Oficina de Ciència i Tecnologia. La resolució de concessió es publicarà en el Diari Oficial de la Generalitat Valenciana. La motivació de la resolució que s'adopte quedarà acreditada en l'expedient.
  
4.2 El termini màxim per a resoldre les sol·licituds presentades i per a la concessió de les ajudes que s'establixen en la present convocatòria serà de sis mesos des de la data de publicació d'esta en el Diari Oficial de la Generalitat Valenciana. El còmput d'este termini s'interromprà durant el termini requerit per a l'esmena i la millora de la sol·licitud per part de la persona interessada. Transcorregut el dit termini sense que haja dictat resolució s'entendrà desestimada la sol·licitud d'ajuda, en els termes previstos en l'article 44 de la Llei 30/1992, de 26 novembre, de Règim Jurídic de les Administracions Públiques i del Procediment Administratiu Comú.
  
4.3 Les resolucions a què fan referència els aparats 3.3 i 4.1 del present annex posen fi a la via administrativa i contra les quals es podrà interposar, amb caràcter postestatiu, recurs de reposició davant l'òrgan que va dictar l'acte, en el termini d'un mes comptador des del dia següent al dia de la publicació de la resolució corresponent o el recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors des del dia següent al de la publicació de la resolució corresponent.
  
5. Obligacions dels beneficiaris
  
5.1 Els beneficiaris s'ajustaran a les obligacions generals derivades de la normativa vigent sobre ajudes o subvencions públiques i, en particular, a les que fa referència l'article 47 de la Llei d'Hisenda Pública de la Generalitat Valenciana.
  
5.2 Els beneficiaris estaran obligats a realitzar l'activitat subvencionada en els termes de la resolució de concessió i a justificar la seua realització en els terminis establits.
  
5.3 En particular, els beneficiaris estaran obligats a:
  
a) Realitzar l'activitat o adoptar el comportament que fonamenta la concessió de la subvenció.
  
b) Acreditar, davant la Subsecretaria de l'Oficina de Ciència i Tecnologia, la realització de l'activitat o l'adopció del comportament, i també el compliment dels requisits i les condicions que determinen la concessió o el gaudi de l'ajuda.
  
c) Facilitar les actuacions de control financer que corresponen a la Intervenció General de la Generalitat Valenciana en relació amb les subvencions concedides.
  
d) Comunicar a la Subsecretaria de l'Oficina de Ciència i Tecnologia l'obtenció de subvencions o ajudes per a la mateixa finalitat, procedents de qualsevol administració o ens públic o privat de qualsevol nacionalitat.
  
e) Reintegrar a la Subsecretaria de Política Pressupostària i Tresor de la Generalitat Valenciana, quan corresponga, segons allò previst en els annexos II, III i IV d'esta resolució, i en el termini d'un mes, els imports corresponents a les ajudes concedides, i tramete còpia del document acreditatiu del reintegrament a la Subsecretaria de l'Oficina de Ciència i Tecnologia.
  
f) Acreditar davant la Subsecretaria de l'Oficina de ciència i Tecnologia, que es troben al corrent de les obligacions tributàries i davant la Seguretat Social, en els termes establits en l'Orde de 30 de maig de 1996, de la Conselleria d'Economia i Hisenda, sobre la forma d'acreditar per part de les persones beneficiàries de subvencions, l'exigència prevista en l'article 47.7 del text refós de la Llei d'Hisenda Pública de la Generalitat Valenciana. A estos efectes, en el moment de la concessió, i a petició de la Subsecretaria de l'Oficina de Ciència i Tecnologia, les persones beneficiàries hauran de presentar els oportuns certificats de compliment de les seues obligacions fiscals i amb la Seguretat Social, referits a la data d'atorgament de les subvencions, expedits per la corresponent delegació de l'Agència Estatal d'Administració Tributària, per la Direcció Territorial d'Economia,Hisenda i Ocupació que corresponga i per la Direcció Provincial de la Tresoreria General de la Seguretat Social.
  
g) Quan les entitats beneficiàries hagen, d'acord amb la legislació que els és d'aplicació, d'aportar garanties per a la bestreta de les subvencions, la garantia consistirà en aval bancari per un import igual a la quantitat anticipada.
  
h) Fer constar en les memòries anuals que es redacten, així com en els treballs i les activitats realitzades, el patrocini de la Generalitat Valenciana.
  
6. Seguiment i control de les accions
  
6.1 El seguiment cientificotècnic de les ajudes concedides és competència del subsecretari de l'Oficina de Ciència i Tecnologia, el qual establirà els procediments adequats per a això, i designarà, si és el cas, els òrgans, les comissions o els experts que estime necessaris per a realitzar les oportunes actuacions de seguiment i de comprovació de l'aplicació de l'ajuda.
  
6.2 Tota alteració, tant pel que fa a les condicions tingudes en compte per a la concessió d'estes ajudes, com pel que fa als requisits i les condicions que establix la present convocatòria i, en tot cas, l'obtenció concurrent de subvencions o d'ajudes concedides per altres administracions o ens públics o privats, de qualsevol nacionalitat, podrà donar lloc a la modificació de la resolució de concessió. La justificació de les despeses per quanties inferiors a la subvenció concedida fixada en la resolució de concessió comportarà una reducció de l'ajuda.
  
6.3 L'incompliment total o parcial de qualsevol dels requisits establits en els annexos de la present resolució i la resta de normes que són d'aplicació, així com de les condicions que, si és el cas, s'establisquen en la corresponent resolució de concessió, donarà lloc, després de l'oportú expedient d'incompliment, a la cancel·lació de l'ajuda i a l'obligació de reintegrar la mateixa junt amb els interessos legals corresponents, d'acord amb el que disposa l'article 47 de la Llei d'Hisenda Pública de la Generalitat Valenciana. En particular, seran motius d'incompliment els següents:
  
a) Incompliment de l'obligació de justificar en els termes establits.
  
b) Obtenció de la beca o l'ajuda sense reunir les condicions requerides en esta resolució.
  
c) Incompliment de la finalitat per a la qual va ser concedida la beca o l'ajuda.
  
d) Quan resulte acreditada, a través del seguiment que de les accions subvencionades efectue la Subsecretaria de l'Oficina de Ciència i Tecnologia, la inadequació de la despesa efectivament realitzada a la proposada i l'adjudicada.
  
6.4 Quan, en l'exercici de les funcions d'inspecció o de control, es deduïsquen indicis de la incorrecta obtenció, gaudi o destinació de la beca o ajuda percebuda, els agents encarregats de les dites funcions podran acordar la retenció de les factures, dels documents equivalents o substitutius i de qualsevol altre document relatiu a les operacions en què es manifesten els dits indicis.
  
7. Cessió de les dades
  
La participació en la present convocatòria implicarà l'acceptació de la cessió, a favor de les administracions públiques, de les dades que conté tant la sol·licitud presentada com, si és el cas, la resolució de concessió, a efectes estadístics, d'avaluació i de seguiment.
  
8. Pagament anticipat
  
Podrà procedir-se al pagament de les ajudes amb anterioritat a la realització de l'actuació tal com s'establix en la Llei de Pressupostos de la Generalitat Valenciana per a l'exercici 2003 i en el percentatge que s'hi indique, prèvia presentació, si és el cas, d'aval bancari per les quanties anticipades, constituït d'acord amb la normativa vigent, en les direccions territorials de la Conselleria d'Economia, Hisenda i Ocupació.
  
ANNEX II
  
Beques postdoctorals de perfeccionament de personal investigador
  
1. Objecte
  
1.1 L'objecte de la present convocatòria és la concessió de beques de perfeccionament per a joves doctors que desitgen desenrotllar un projecte d'investigació, tant bàsica com aplicada, que complete la seua etapa de formació predoctoral en universitats o centres d'investigació espanyols o estrangers.
  
1.2 La finalitat de la convocatòria és promoure la mobilitat com a instrument fonamental de transferència de coneixements i de tecnologies, possibilitant la incorporació temporal dels nostres doctors recents a centres de prestigi nacionals i estrangers per a perfeccionar i completar la seua formació científica i tècnica, amb l'objectiu de traure el màxim partit del potencial que representen.
  
2. Àmbit
  
2.1 Els centres d'aplicació de les beques seran les universitats o els centres d'investigació públics o privats espanyols o estrangers, diferents d'aquell en el qual el sol·licitant haja realitzat la seua formació predoctoral.
  
A fi d'afavorir la mobilitat i en el marc dels objectius d'estructuració de l'espai europeu d'investigació, s'atorgarà prioritat a les persones sol·licitants que s'incorporaran als centres ubicats fora de la Comunitat Valenciana i particularment a l'estranger.
  
2.2 Els projectes d'investigació a què fa referència l'apartat 1.1 del present annex es poden referir a totes les àrees del coneixement i de la Tecnologia.
  
3. Duració de la beca
  
3.1 Les beques es concediran inicialment per 12 mesos, i es podran renovar en successius exercicis pressupostaris fins a completar un període màxim de 24 mesos, sempre condicionat a l'existència de crèdit adequat i suficient per a això en els pressupostos de la Generalitat Valenciana en cada exercici.
  
3.2 Els períodes de gaudi d'altres beques homologables per la seua semblant quantia, procés de selecció i naturalesa, en opinió de la Subsecretaria de l'Oficina de Ciència i Tecnologia, seran descomptats del còmput total màxim previst en el paràgraf anterior.
  
3.3 La data d'inici de la beca figurarà en la resolució de concessió i haurà d'estar compresa entre el 15 d'agost i el 15 d'octubre de 2003.
  
4. Dotació de la beca
  
4.1 La dotació de la beca podrà oscil·lar entre 1.300 i 2.300 euros bruts mensuals segons el país de destinació. Les beques meritaran per mensualitats completes. Els efectes econòmics i administratius es produiran amb referència a la situació de dret del becari el dia 15 del mes corresponent. Els pagaments es realitzaran per mitjà de transferència bancària, i d'acord amb les normes reguladores de l'ordenament bancari internacional, per trimestres anticipats, sempre que siga possible. Als pagaments realitzats s'aplicaran les corresponents retencions previstes en la normativa vigent.
  
4.2 A més, la beca inclourà una dotació addicional de fins 3.450 euros d'acord amb el lloc de destinació, a fi de finançar les següents despeses.
  
a) Obligatòriament, la contractació d'una assegurança d'accidents corporals, una assegurança de responsabilitat civil i una assegurança d'assistència mèdica l'àmbit de cobertura de la qual ha d'incloure el país de destinació. Esta última es podrà fer extensible al cònjuge i als fills de la persona beneficiària sempre que no tinguen cobertura de la Seguretat Social. Estes assegurances hauran de cobrir el període total de gaudi efectiu de la beca.
  
b) Instal·lació i viatge d'anada i de tornada al lloc de destinació.
  
4.3 La dotació addicional a què fa referència l'apartat 4.2 es lliurarà a favor de la persona beneficiària junt amb el pagament del primer trimestre d'estada, d'acord amb allò establit en l'apartat 4.1 de la present convocatòria.
  
5. Requisits dels beneficiaris
  
Per a optar a les beques postdoctorals de perfeccionament de personal investigador convocades en la present resolució serà necessari el compliment dels següents requisits:
  
a) Tindre la nacionalitat espanyola, o ser nacional d'un estat membre de la Unió Europea o ser estranger amb permís de residència a Espanya i, en tot cas, residir a la Comunitat Valenciana en el moment de sol·licitar la beca.
  
b) Estar en possessió del títol de doctor o haver dipositat la tesi en una universitat espanyola en el moment de presentar la sol·licitud. En este cas, la possible concessió de la beca quedarà supeditada que la persona sol·licitant aporte la prova documental d'haver aconseguit el dit títol abans de la incorporació al centre receptor. La data d'obtenció del grau de doctor serà gener de 2000 o posterior. Les titulacions obtingudes a l'estranger o en centres espanyols no públics hauran d'estar homologades o reconegudes oficialment.
  
c) No ser funcionari de carrera dels Cossos de Professors d'Universitat, ni de les plantilles dels organismes públics d'investigació.
  
d) En el cas d'incorporar-se en un centre a l'estranger, tindre un bon coneixement, tant oral com escrit, de l'idioma del país elegit o de l'idioma comunament utilitzat en l'àmbit científic en el centre de què es tracte.
  
6. Formalització de les sol·licituds
  
6.1 Les sol·licituds es presentaran d'acord amb allò especificat en les normes generals de procediment d'esta resolució.
  
6.2 L'imprés de sol·licitud, segons el model normalitzat que figura en l'adreça d'internet http://www.gva.es/ocyt (imprés 33222), s'acompanyarà dels següents documents (tant l'imprés de sol·licitud com la documentació requerida en este apartat s'han de presentar en doble exemplar):
  
a) Currículum vitae de la persona sol·licitant (imprés 33295).
  
b) Fotocòpia confrontada del títol de doctor o resguard acadèmic acreditatiu d'haver-lo sol·licitat o, si és el cas, document acreditatiu que la tesi ha sigut registrada en dipòsit en una universitat espanyola.
  
c) Fotocòpia confrontada del document nacional d'identitat, del document equivalent en el cas de nacionals dels estats membres de la Unió Europea, o el permís de residència en el cas de nacionals dels estats no membres de la Unió Europea, i el número d'identificació d'estrangers (NIE). Quan en estos documents no figure una adreça de la Comunitat Valenciana, s'haurà de presentar el certificat d'empadronament o altre document que acredite la residència a la Comunitat Valenciana.
  
d) Memòria descriptiva del treball d'investigació que es pretén realitzar durant el gaudi de la beca (imprés 33211).
  
e) Currículum vitae del responsable del projecte en el centre receptor (imprés 33944).
  
f) Informe del responsable del projecte en el centre receptor en el qual conste la seua acceptació i el seu suport a la participació del sol·licitant en el dit centre, així com la idoneïtat del candidat i del seu pla de treball (imprés 33367).
  
g) Historial cientificotècnic dels últims tres anys de l'equip o grup d'investigació del centre receptor en què s'integrarà el candidat (imprés 33446).
  
h) Document acreditatiu de l'admissió del sol·licitant en el centre de destinació elegit (imprés 33442).
  
i) Documentació acreditativa del coneixement de l'idioma que s'utilitzarà durant l'estada o si no declaració responsable de dominar l'idioma, tant escrit com parlat, amb un nivell adequat al projecte que realitzarà.
  
j) Els sol·licitants vinculats contractualment a una universitat o organisme públic d'investigació hauran d'aportar un document expedit pel director del departament o càrrec semblant, amb el vistiplau del representant legal en matèria d'investigació de l'entitat, amb l'autorització de la interrupció de la tasca docent o investigadora durant el període per al qual se sol·licita la beca.
  
k) Dades de domiciliació bancària (fitxa de manteniment de tercers) (imprés 33191).
  
l) Document emplenat a fi de calcular la retenció corresponent al IRPF (imprés 07611)
  
m) Compromís de subscriure una pòlissa d'assegurança d'accidents, d'assistència mèdica i de responsabilitat civil, l'àmbit de cobertura de la qual, si és el cas, ha d'incloure el país de destinació (incorporada a l'imprés de sol·licitud)
  
n) Declaració responsable del gaudi de beques anteriors homologables per la seua semblant quantia, procés de selecció i naturalesa, a les que es regulen en este annex (incorporada a l'imprés de sol·licitud).
  
o) Declaració responsable d'haver justificat correctament les beques o subvencions que li han sigut atorgades amb anterioritat a càrrec dels pressupostos de la Generalitat Valenciana, o de no haver gaudit de cap beca o ajuda a càrrec d'estos (incorporada a l'imprés de sol·licitud).
  
7. Avaluació i selecció de candidats
  
7.1 L'avaluació i la selecció de les sol·licituds es realitzarà en concurrència competitiva, i es tindrà en compte exclusivament la documentació aportada amb la sol·licitud, per la qual cosa es prescindirà del tràmit d'audiència, d'acord amb el que disposa l'article 84.4 de la Llei 30/1992, de 26 de novembre.
  
7.2 L'avaluació de les sol·licituds es realitzarà basant-se en els següents criteris:
  
a) Currículum del candidat (fins a un màxim de 30 punts). Es donarà prioritat a als sol·licitants que hagen gaudit profitosament d'una beca predoctoral de Formació de Personal Investigador de la Generalitat Valenciana o de qualsevol altre programa de formació de postgrau semblant d'altres institucions públiques. En cap cas es valoraran mèrits que no s'acrediten documentalment.
  
b) Historial científic i/o tècnic del grup o equip d'investigació receptor, així com l'historial i el prestigi que en l'àrea del projecte tinga el centre de destinació elegit (fins a un màxim de 30 punts).
  
c) Qualitat i interés científic i/o tècnic del projecte d'investigació i viabilitat d'este (fins a un màxim de 20 punts).
  
d) Interés del tema objecte del treball per a la política científica de la Comunitat Valenciana en el marc del Pla Valencià de I+D+I (fins a un màxim de 20 punts).
  
7.3 Per a l'avaluació dels aspectes cientificotècnics d'estos criteris, la Subsecretaria de l'Oficina de Ciència i Tecnologia podrà demanar l'assessorament de l'Agència Nacional d'Avaluació i Prospectiva o d'experts en les matèries específiques que es consideren necessaris.
  
7.4 Una comissió de selecció, constituïda a este efecte d'acord amb allò previst en el Decret 108/1992, de 6 de juliol, del Govern Valencià, pel qual es regula la concessió de beques, elaborarà una relació prioritzada de candidats, tot tenint en compte, si és el cas, les decisions dels processos d'avaluació cientificotècnica així com l'adequació dels projectes a les prioritats de la política regional de I+D+I d'acord amb els criteris establits en l'apartat 7.2.
  
7.5 La comissió, a través del seu president, elevarà al subsecretari de l'Oficina de Ciència i Tecnologia la proposta de selecció de candidats i, si és el cas, les llistes de reserva, en un termini no superior a deu dies.
  
8. Acceptació
  
Si transcorreguts deu dies des de la publicació en el Diari Oficial de la Generalitat Valenciana de la resolució de concessió de l'ajuda, la persona beneficiària d'esta, no haguera renunciat expressament, per mitjà d'escrit dirigit a la Subsecretaria de l'Oficina de Ciència i Tecnologia, s'entendrà que queda acceptada l'ajuda en els termes de la resolució de concessió.
  
9. Obligacions particulars del becari o becària
  
9.1 El becari o la becària estarà obligat a.
  
a) Incorporar-se al grup d'investigació receptor i dedicar-se eficaçment al treball d'investigació proposat, d'acord amb les normes del departament o centre de destinació, en el termini previst en la resolució de concessió que es publicarà en el Diari Oficial de la Generalitat Valenciana. No obstant això, les persones beneficiàries disposaran de set dies naturals per a incorporar-se als seus centres de destinació i d'altres set dies naturals per tornar, a partir de les dates assenyalades per a l'estada.
  
b) Acreditar davant la Subsecretaria de l'Oficina de Ciència i Tecnologia la seua incorporació al centre de destinació, dins dels 10 dies següents a la data en què es produïsca, segons el model normalitzat que figura en l'adreça d'internet abans referida (imprés 33941).
  
c) Presentar en la Subsecretaria de l'Oficina de Ciència i Tecnologia, en el termini d'un mes des de la finalització de la beca, independentment de la causa que motive la seua finalització, una memòria de tot el treball realitzat en el període global becat, que ha d'incloure les dates d'inici i de finalització de la beca, amb el vistiplau del responsable del projecte en el centre receptor (imprés 33229), i un exemplar de totes les publicacions, articles i treballs que es puguen derivar del dit treball i els resultats obtinguts.
  
d) Comunicar a la Subsecretaria de l'Oficina de Ciència i Tecnologia, després de la seua incorporació al centre de destinació, la direcció postal als efectes de notificacions i, si és el cas, l'adreça electrònica, així com emplenar els informes, formularis i la resta de documents que, als efectes del gaudi de la beca, li siguen tramesos per les entitats que col·laboren en la gestió del programa.
  
e) Romandre en el centre de destinació. Qualsevol canvi de centre de destinació o l'absència temporal del becari o de la becària requerirà l'autorització prèvia de la Subsecretaria de l'Oficina de Ciència i Tecnologia.
  
9.2 L'incompliment sense justificació de qualsevol d'estes obligacions comportarà l'inici d'un expedient de revocació de la beca per part de la Subsecretaria de l'Oficina de Ciència i Tecnologia, després de l'audiència a la persona interessada.
  
10. Incompatibilitat de la beca
  
10.1 El gaudi d'esta beca és incompatible amb qualsevol altra beca o ajuda finançada amb fons públics o privats i també amb els ingressos econòmics procedents de qualsevol activitat laboral, llevat dels que podria percebre com a complements procedents de projectes de I+D+I i de contractes realitzats amb l'aplicació de l'article 83 de la Llei Orgànica 6/2001, de 21 de desembre, d'Universitats, o de l'article 11.2 de la Llei 13/1986, de 14 d'abril, de Foment i Coordinació General de la Investigació Científica i Tècnica.
  
Qualsevol possible causa d'incompatibilitat haurà de ser comunicada pel becari o la becària i/o pels organismes receptors dels becaris a la Subsecretaria de l'Oficina de Ciència i Tecnologia.
  
10.2 La concessió de la beca no implica cap relació contractual, estatutària o administrativa amb l'entitat a la qual queda adscrit el becari o la becària, ni amb la Generalitat Valenciana, ni cap tipus de compromís per part d'estes en relació amb una posterior incorporació del becari o la becària a la seua plantilla, llevat a allò que fa referència al personal funcionari de la Generalitat Valenciana, que s'ajustarà a allò disposat per la Direcció General de la Funció Pública de la Conselleria de Justícia i Administracions Públiques.
  
11. Docència
  
La dedicació al projecte d'investigació serà exclusiva. No obstant això, i en el cas de becaris adscrits a una universitat espanyola, podran prestar col·laboracions, amb fins formatius, en tasques docents d'un departament universitari, previ acord entre el responsable del projecte postdoctoral i el departament implicat, fins a un màxim de seixanta hores lectives per any. El departament universitari emetrà una certificació de la docència impartida per part del becari o de la becària en acabar la seua realització, la dita certificació s'haurà de presentar en la Subsecretaria de l'Oficina de Ciència i Tecnologia.
  
Excepcionalment, es podrà excedir del límit anterior de seixanta hores, prèvia autorització de la Subsecretaria de l'Oficina de Ciència i Tecnologia. En este cas, s'haurà de presentar un escrit motivat del becari o de la becària i del responsable del projecte postdoctoral, amb el vistiplau del representant legal en matèria d'investigació de l'entitat d'adscripció (impresos 33930 i 33960).
  
12. Suspensió de les beques
  
12.1 El subsecretari de l'Oficina de Ciència i Tecnologia podrà autoritzar l'ajornament de la incorporació del becari o de la becària al centre de destinació, sempre dins del límit establit en l'apartat 3.3 de la present convocatòria. Este ajornament s'haurà de sol·licitar per la persona interessada, amb la conformitat del responsable del projecte postdoctoral en el centre de destinació, amb l'explicació clara de les raons que justifiquen l'ajornament i amb la indicació exacta del temps que sol·licita (imprés 33742). Durant el període autoritzat d'ajornament de la incorporació no es percebrà cap remuneració. El fet de no incorporar-se una vegada finalitzat el termini concedit, s'entendrà que renuncia a la beca.
  
12.2 El subsecretari de l'Oficina de Ciència i Tecnologia podrà així mateix concedir la interrupció temporal del gaudi de la beca a petició raonada de la persona interessada (imprés 33271), sense percepció econòmica i amb la conformitat expressa del responsable del projecte d'investigació i del representant legal en matèria d'investigació de l'entitat de destinació.
  
La interrupció per maternitat no podrà ser superior a setze setmanes, amb l'única excepció dels casos de part múltiple que este termini es pot ampliar en dos setmanes més per cada fill a partir del segon. La dotació econòmica de la beca es mantindrà en la seua totalitat mentre dure i el període interromput es podrà recuperar als efectes de completar el període màxim establit en l'apartat 3.1 d'esta convocatòria, prèvia sol·licitud expressa de la persona interessada.
  
Les interrupcions per causa d'incompatibilitat de percepcions no podran ser superiors a sis mesos en els transcurs de la beca i les seus possibles renovacions i el període interromput també podrà ser recuperat als efectes de completar el període màxim establit en l'apartat 3.1 d'esta convocatòria, prèvia sol·licitud expressa de la persona interessada.
  
13. Renúncies i substitucions
  
13.1 Les renúncies o les baixes que es produïsquen s'hauran de comunicar a la Subsecretaria de l'Oficina de Ciència i Tecnologia, dins del termini de deu dies a partir del moment en què es produïsquen.
  
13.2 Les renúncies o les baixes que es produïsquen abans del 15 de setembre de 2003, es podran cobrir amb l'adjudicació de les beques a les persones sol·licitants següents per l'orde de reserva establit, si és el cas, per resolució del subsecretari de l'Oficina de Ciència i Tecnologia.
  
13.3 El període de gaudi de la beca, en els casos de substitució, s'iniciarà en la data que indique la resolució de concessió, amb el límit establit en l'apartat 3.3 de la present convocatòria.
  
13.4 La renúncia a la beca per part d'un becari o d'una becària de nova concessió produïda dins dels tres primers mesos de la seua obtenció, comportarà l'obligació de tornar totes les quantitats percebudes pel citat concepte.
  
14. Renovacions
  
14.1 El subsecretari de l'Oficina de Ciència i Tecnologia resoldrà les renovacions anuals de les beques concedides a l'empara de la present resolució, que estarà condicionada al compliment de tots els requisits exigits en esta convocatòria, i especialment de les obligacions del becari en la realització del treball.
  
La persona interessada haurà de presentar, d'acord amb el que disposen les normes generals de procediment previstes en esta convocatòria, durant el mes de maig de 2004, un imprés normalitzat de sol·licitud de renovació (imprés 33856), amb el vistiplau del representant legal en matèria d'investigació de l'entitat de destinació, al qual s'acompanyarà la següent documentació:
  
a) Un informe del becari o de la becària sobre el treball d'investigació realitzat i els resultats obtinguts durant l'últim any de la beca (imprés 33763).
  
b) El pla de treball de l'any per al qual demana la renovació, amb el vistiplau del responsable del projecte d'investigació (imprés 33829).
  
c) Un informe del responsable del projecte d'investigació que avalue el treball realitzat per part del becari o de la becària i la necessitat de la renovació sol·licitada (imprés 33037).
  
d) Certificat de la docència impartida pel becari o la becària durant l'últim any, si és el cas.
  
e) Document emplenat a fi de calcular la retenció corresponent del IRPF (imprés 07383). Es presentarà sols en el cas que el becari o la becària tinga canvis de situació familiar, respecte de l'anterior anualitat i que afecten al dit impost.
  
f) Declaració responsable que es mantenen les condicions i els requisits que van determinar la concessió de la beca en l'exercici 2003 (incorporada a l'imprés de sol·licitud).
  
14.2 La renovació estarà també condicionada a l'existència de crèdit adequat i suficient en el corresponent exercici pressupostari.
  
15. Responsabilitats
  
La Subsecretaria de l'Oficina de Ciència i Tecnologia no és responsable de l'actuació del becari o de la becària, ni dels danys i els perjuís que puguen esdevenir, sempre que els dits danys o perjuís siguen imputables a este.
  
ANNEX III
  
Ajudes per a estades postdoctorals en centres d'investigació fora de la Comunitat Valenciana
  
1. Objecte de la convocatòria
  
1.1 L'objecte d'esta convocatòria és regular la concessió d'ajudes, per mitjà de concurrència competitiva, per a estades postdoctorals en centres d'investigació ubicats fora de la Comunitat Valenciana, segons les normes desplegades en la present convocatòria.
  
1.2 Estes estades tenen com a objectiu l'adquisició de noves tècniques, l'accés a instal·lacions científiques, la consulta de fons bibliogràfics o documentals o altres activitats significatives que contribuïsquen a la major capacitació del personal investigador.
  
2. Beneficiaris
  
Podran ser beneficiaris d'estes ajudes:
  
a) Modalitat A:
  
Personal investigador que tinga el grau de doctor i que forme part de les plantilles de les universitats, els organismes públics d'investigació i altres entitats públiques o privades, amb finalitat investigadora o de transferència de coneixements i tecnologia, legal o estatutària, que no tinguen ànim de lucre. Totes les entitats esmentades hauran de tindre personalitat jurídica pròpia i estar ubicades a la Comunitat Valenciana.
  
b) Modalitat B
  
Els titulats universitaris amb el grau de doctor, obtingut després de l'1 de gener de 2001 en alguna de les universitats de la Comunitat Valenciana, que hagen gaudit de la condició de becaris de formació de personal investigador de caràcter predoctoral de la Generalitat Valenciana, i que no formen part de les plantilles de les universitats o dels centres d'investigació.
  
3. Duració i període de realització de les estades
  
3.1 L'estada s'haurà de realitzar en un únic centre d'investigació ubicat fora de la Comunitat Valenciana i tindrà una durada ininterrompuda mínima d'un mes i màxima de sis mesos.
  
3.2 El període de realització de l'estada subvencionada podrà ser entre l'1 de gener i el 31 de desembre de 2003.
  
3.3 Quan l'objecte de l'estada siga la consulta bibliogràfica o documental, la seua duració no podrà excedir d'un mes. Excepcionalment, i en funció de les característiques del projecte d'investigació, es podran concedir ajudes per a este tipus d'estades per un període de duració superior al mes.
  
4. Formalització de les sol·licituds
  
4.1 Les sol·licituds es presentaran d'acord amb allò especificat en les normes generals de procediment d'esta resolució.
  
4.2 L'imprés de sol·licitud, segons el model normalitzat que figura en l'adreça d'internet http://www.gva.es/ocyt (imprés 33945), s'acompanyarà dels següents documents (tant l'imprés de sol·licitud com la documentació requerida en este apartat s'han de presentar en doble exemplar):
  
a) Fotocòpia confrontada del document nacional d'identitat, del document equivalent en el cas de nacionals d'estats membres de la Unió Europea, o permís de residència en el cas de nacionals d'estats no membres de la Unió Europea i el número d'identificació d'estrangers (NIE). Quan en estos documents no figure una adreça de la Comunitat Valenciana, s'haurà de presentar el certificat d'empadronament o altre document que acredite la residència a la Comunitat Valenciana.
  
b) Fotocòpia del títol de doctor o del resguard acadèmic acreditatiu d'haver-lo sol·licitat.
  
c) Memòria que detalle el treball d'investigació a desenrotllar (imprés 33927).
  
d) Curriculum vitae de la persona sol·licitant (imprés 33194).
  
e) Historial científic i tècnic dels últims tres anys de l'equip o del grup d'investigació del centre receptor en el qual s'integrarà el sol·licitant (imprés 33901).
  
f) Document acreditatiu de l'admissió en el centre de destinació, amb indicació de les dates de l'estada i de les activitats que realitzaran, firmat pel responsable de l'equip investigador en el qual s'integrarà el sol·licitant durant l'estada (imprés 33777).
  
g) Acreditació de la pertinença a la plantilla de l'entitat, així com del permís o de la llicència de l'òrgan competent per a interrompre la tasca docent i investigadora durant el període per al qual se sol·licita l'estada (únicament per a la modalitat A) (imprés 33058).
  
h) Declaració responsable d'haver justificat correctament les beques o les subvencions que li han sigut atorgades amb anterioritat, a càrrec dels pressupostos de la Generalitat Valenciana o de no haver gaudit de cap beca o ajuda a càrrec d'estos (incorporada a l'imprés de sol·licitud).
  
i) Dades de domiciliació bancària (fitxa de manteniment de tercers) (imprés 33901).
  
j) Document emplenat a fi de calcular la retenció corresponent del IRPF (imprés 07546)
  
k) Compromís de subscriure una pòlissa d'assegurança d'accidents, d'assistència mèdica i de responsabilitat civil, l'àmbit de cobertura de la qual, si és el cas, ha d'incloure el país de destinació (incorporada a l'imprés de sol·licitud).
  
l) Compromís de realitzar l'activitat subvencionada en règim de dedicació exclusiva (incorporada a l'imprés de sol·licitud).
  
m) Les persones sol·licitants vinculades contractualment amb entitats privades que no hagen sol·licitat anteriorment ajudes o subvencions gestionades per la Subsecretaria de l'Oficina de Ciència i Tecnologia, hauran d'aportar còpia confrontada dels estatuts de l'entitat d'adscripció a efectes d'acreditar el requisit de finalitat establit en l'apartat 2.a) de la present convocatòria.
  
5. Avaluació i selecció
  
5.1 L'avaluació de les sol·licituds es realitzarà en concurrència competitiva, i es tindrà en compte exclusivament la documentació aportada en la sol·licitud, per la qual cosa es prescindirà del tràmit d'audiència, d'acord amb allò que disposa l'article 84.4 de la Llei 30/1992, de 26 de novembre.
  
5.2 Els criteris que s'establixen per a l'avaluació d'estes activitats són els següents:
  
a) Currículum cientificotècnic de la persona sol·licitant.
  
b) Interés cientificotècnic i les possibles repercussions del treball d'investigació proposat, així com la viabilitat de la seua execució en el temps sol·licitat.
  
c) Qualitat i interés de l'historial científic del grup investigador on s'integrarà el candidat o, si és el cas, de la institució on desenrotllarà l'activitat.
  
d) Es primaran les estades que es realitzen en estats membres de la Unió Europea.
  
5.3 Per a l'avaluació dels aspectes cientificotècnics d'estos criteris, la Subsecretaria de l'Oficina de Ciència i Tecnologia podrà demanar l'assessorament de l'Agència Nacional d'Avaluació i Prospectiva o dels experts en les matèries específiques que es consideren necessaris.
  
5.4 Una comissió de selecció, constituïda a este efecte, d'acord amb allò previst en el Decret 108/1992, de 6 de juliol, del Govern Valencià, pel qual es regula la concessió de beques, examinarà les sol·licituds i elaborarà una relació prioritzada de les estades a subvencionar, es tindran en compte, si és el cas, les decisions dels processos d'avaluació cientificotècnica i els aspectes d'adequació a les prioritats d'esta convocatòria establits en el punt 5.2 del present apartat. Esta relació inclourà també un proposta de pressupost per al finançament de les estades determinada segons els criteris de màxima eficàcia d'acord amb allò establit en l'apartat 6.1 d'este annex.
  
5.5 La comissió, a través del seu president, elevarà al subsecretari de l'Oficina de Ciència i Tecnologia la proposta de selecció de sol·licituds.
  
6. Quantia de les ajudes
  
6.1 Les ajudes consistiran en una dotació mensual entre 1.000 i 1.200 euros, segons el país de destinació, per a despeses d'allotjament i de manutenció, i una ajuda per al viatge d'anada i de tornada al centre de destinació, que tindrà una quantia màxima de 500 euros.
  
6.2 La resolució de concessió d'estes ajudes establirà la duració i la resta de condicions.
  
6.3 En aquells supòsits que impliquen una meritació econòmica de la persona beneficiària inferior a la corresponent a un mes natural, la prestació econòmica serà proporcional al dit període.
  
7. Compatibilitat de l'ajuda
  
7.1 Estes ajudes són incompatibles amb qualsevol altra obtinguda per a la mateixa finalitat, en opinió de la Subsecretaria de l'Oficina de Ciència i Tecnologia.
  
7.2 La concessió de l'ajuda no implica cap relació contractual, estatutària o administrativa amb l'entitat on es realitze l'estada, ni amb la Generalitat Valenciana, ni cap tipus de compromís per part d'estes en relació amb una posterior incorporació de les persones beneficiàries a la seua plantilla.
  
8. Acceptació i obligacions particulars dels beneficiaris
  
8.1 Si transcorreguts deu dies des de la publicació en el Diari Oficial de la Generalitat Valenciana de la resolució de concessió de l'ajuda, la persona beneficiària d'esta, no haguera renunciat expressament, per mitjà d'escrit dirigit a la Subsecretaria de l'Oficina de Ciència i Tecnologia, s'entendrà que queda acceptada l'ajuda en els termes de la resolució de concessió.
  
8.2 Les persones beneficiàries hauran de comunicar a la Subsecretaria de l'Oficina de Ciència i Tecnologia (imprés 33294), la seua incorporació a la universitat o centre d'investigació de destinació dins dels 10 dies següents a la data en la qual es produïsca, amb indicació de l'adreça postal als efectes de notificacions i, si és el cas, l'adreça electrònica.
  
8.3 Les persones beneficiàries de les ajudes regulades en esta convocatòria hauran d'utilitzar la subvenció per a la concreta destinació per a la qual ha sigut concedida. Així mateix hauran d'ajustar la seua actuació a les normes de l'organisme d'investigació al qual s'incorporen i exercir la seua activitat en règim de dedicació exclusiva.
  
8.4 Qualsevol canvi en les condicions de l'estada subvencionada haurà de ser notificat expressament i, prèviament a la realització d'esta, per mitjà d'escrit dirigit a la Subsecretaria de l'Oficina de Ciència i Tecnologia per a la seua autorització (imprés 33561). L'incompliment de la dita notificació podrà donar lloc a la modificació de la resolució de concessió.
  
8.5 Totes les persones beneficiàries hauran de tindre una assegurança d'accidents, d'assistència mèdica i de responsabilitat civil, l'àmbit de cobertura de les quals ha d'incloure el país de destinació.
  
9. Pagament de les ajudes concedides
  
Les ajudes concedides es lliuraran directament a les persones beneficiàries i es podran fer efectives en la seua totalitat a partir del moment de la seua concessió.
  
10. Justificació de les ajudes
  
10.1 Les persones beneficiàries de les ajudes hauran de trametre a la Subsecretaria de l'Oficina de Ciència i Tecnologia, en el termini d'un mes des de la finalització de l'estada, la següent documentació:
  
- Informe del treball realitzat, que continga els resultats obtinguts i on es faça constar la conformitat del responsable de l'equip o del grup investigador receptor (imprés 33932).
  
- Certificat de l'estada emés pel representant legal del centre de destinació en el qual ha de constar les dates d'inici i de finalització de l'estada, amb el vistiplau del responsable de l'equip o del grup científic receptor (imprés 33498).
  
10.2 La realització de l'estada per un període de temps inferior al previst en la resolució de concessió de l'ajuda suposarà l'obligació de reintegrar una part de la quantia percebuda proporcional al període no gaudit de l'estada.
  
10.3 La falta de presentació de qualsevol dels documents exigits en este apartat suposarà la pèrdua de la concessió de la subvenció, amb l'obligació de reintegrar la quantia percebuda més els interessos legals, d'acord amb allò previst en l'apartat 6.3 de l'annex I.
  
11. Responsabilitats
  
La Subsecretaria de l'Oficina de Ciència i Tecnologia no és responsable de l'actuació de l'investigador, ni dels danys i els perjuís que puguen esdevenir, sempre que els dits danys o perjuís siguen imputables a este.
  
ANNEX IV
  
Ajudes per a estades d'investigadors invitats en universitats i altres centres d'investigació ubicats a la Comunitat Valenciana
  
1. Objecte de la convocatòria
  
1.1 L'objecte d'esta convocatòria és regular la concessió d'ajudes, per mitjà de concurrència competitiva, per a estades d'investigadors invitats en universitats i altres centres d'investigació ubicats a la Comunitat Valenciana, d'acord amb les normes desenrotllades en la present resolució.
  
1.2 La finalitat de l'ajuda és potenciar els contactes de la comunitat científica, tecnològica i humanística de la Comunitat Valenciana amb investigadores de prestigi reconegut que habitualment realitzen la seua investigació fora d'ella.
  
2. Beneficiaris
  
2.1 El responsable de l'equip investigador receptor presentarà la sol·licitud, avalada amb la firma del representant legal de l'organisme al qual pertany este.
  
2.2 Podran ser organismes receptors dels investigadors invitats les universitats, els instituts tecnològics o altres entitats públiques o privades, amb finalitat investigadora o de transferència de coneixements i tecnologia, legal o estatutària, personalitat jurídica pròpia, que no tinguen ànim de lucre, i que tinguen centres d'investigació ubicats a la Comunitat Valenciana.
  
2.3 Les esmentades entitats seran les beneficiàries i les perceptores de les quantitats que es lliuren amb motiu de les subvencions concedides a l'empara d'esta convocatòria.
  
2.4 Els destinataris finals de l'ajuda seran els doctors universitaris estrangers o espanyols no residents a la Comunitat Valenciana i que hagen sigut invitats.
  
3. Duració i període de realització de les estades
  
3.1 L'estada subvencionada tindrà una durada ininterrompuda mínima d'un mes i màxima de sis mesos.
  
3.2 El període de realització de l'estada subvencionada podrà ser entre l'1 de gener i el 31 de desembre de 2003 i esta es realitzarà necessàriament a la Comunitat Valenciana.
  
4. Formalització de sol·licituds
  
4.1 Les sol·licituds es presentaran d'acord amb allò especificat en les normes generals de procediment d'esta resolució.
  
4.2 L'imprés de sol·licitud, segons model normalitzat que figura en l'adreça d'internet http://www.gva.es/ocyt (imprés 33659), s'acompanyarà dels següents documents (tant l'imprés de sol·licitud com la documentació requerida en este apartat s'han de presentar en doble exemplar):
  
a) Documentació acreditativa i identificativa del sol·licitant i, si és el cas, del seu representant legal.
  
b) Fotocòpia confrontada del DNI del responsable de l'equip investigador receptor.
  
c) Curriculum vitae (imprés 33511), justificant de títol de doctor i fotocòpia del passaport o del DNI del candidat o de la candidata.
  
d) Memòria descriptiva del programa de col·laboració i detall del pla de treball per al seu desenrotllament (imprés 33839).
  
e) Historial científic i tècnic dels tres últims anys de l'equip o del grup d'investigació del centre receptor en el qual s'integrarà l'investigador visitant (imprés 33670).
  
f) Certificació de la institució d'origen que acredite la situació laboral i la justificació de la situació d'excedència, de permís o de període sabàtic en què es troba el candidat o candidata (imprés 33479).
  
g) Compromís del candidat o de la candidata a desenrotllar l'activitat investigadora en el centre receptor, en el cas que l'ajuda li siga concedida, i de comunicar qualsevol altra ajuda per a la mateixa activitat que puga rebre durant la seua estada a la Comunitat Valenciana (imprés 33143).
  
h) Còpia confrontada de la invitació formal de l'organisme receptor.
  
i) Informe de l'organisme receptor sobre l'aportació que representa l'estada (imprés 33243).
  
j) Les entitats privades receptores que no hagen sol·licitat anteriorment ajudes o subvencions gestionades per la Subsecretaria de l'Oficina de Ciència i Tecnologia hauran d'aportar còpia confrontada dels seus estatuts, a efectes d'acreditar el requisit de finalitat establit en l'apartat 2.2 de la present convocatòria.
  
k) Declaració responsable de l'entitat beneficiària d'haver justificat correctament les beques o subvencions que li hagen sigut atorgades anteriorment, a càrrec dels pressupostos de la Generalitat Valenciana (incorporada a l'imprés de sol·licitud).
  
l) Dades de domiciliació bancària (fitxa de manteniment de tercers) (imprés 33828).
  
5. Avaluació i selecció
  
5.1 L'avaluació de sol·licituds es realitzarà en concurrència competitiva, es tindrà en compte exclusivament la documentació aportada en la sol·licitud, per la qual cosa es prescindirà del tràmit d'audiència, d'acord amb allò disposat en l'article 84.4 de la Llei 30/1992, de 26 de novembre.
  
5.2 Els criteris que s'establixen per a l'avaluació d'estes activitats són els següents:
  
a) Currículum acadèmic, científic i professional de l'investigador invitat.
  
b) Interés científic i tècnic del programa de col·laboració i viabilitat de la seua execució en el temps sol·licitat i amb els recursos disponibles. Aportació que representa l'estada.
  
c) Qualitat i interés de l'historial científic del grup investigador que subscriu la sol·licitud.
  
5.3 Per a l'avaluació dels aspectes cientificotècnics d'estos criteris, la Subsecretaria de l'Oficina de Ciència i Tecnologia podrà demanar l'assessorament de l'Agència Nacional d'Avaluació i Prospectiva o dels experts en les matèries específiques que es consideren necessaris.
  
5.4 Una comissió de selecció, constituïda a este efecte, examinarà les sol·licituds i elaborarà una relació prioritzada de les estades a subvencionar, i es tindran en compte, si és el cas, les decisions dels processos d'avaluació cientificotècnica i els aspectes d'adequació a les prioritats d'esta convocatòria establits en el punt 5.2 del present apartat. Esta relació inclourà també una proposta de pressupost per al finançament de les estades determinada segon criteris de màxima eficàcia, d'acord amb allò establit en l'apartat 6.1 d'este annex.
  
5.5 La comissió, a través del seu president, elevarà al subsecretari de l'Oficina de Ciència i Tecnologia la proposta de selecció de sol·licituds.
  
6. Quantia de les ajudes
  
6.1 L'import de les ajudes es calcularà en funció dels mèrits del candidat proposat, tenint en compte la duració de l'estada i les disponibilitats pressupostàries i consistirà en una dotació mensual entre 1.000 i 2.000 euros per a despeses d'allotjament i de manutenció i una ajuda per als viatges d'anada i de tornada, que tindrà una quantia màxima de 500 euros.
  
6.2 La resolució de concessió d'estes ajudes establirà la duració i la resta de condicions d'estes.
  
6.3 En els supòsits que implique un guany econòmic del beneficiari inferior al que correspon a un mes natural, la prestació econòmica serà proporcional al dit període.
  
7. Compatibilitat de l'ajuda
  
7.1 La percepció d'estes ajudes és compatible amb el cobrament de les retribucions, que el candidat o la candidata percep de la institució d'origen durant la seua estada a la Comunitat Valenciana.
  
7.2 La concessió de l'ajuda no implica cap relació contractual, estatutària o administrativa amb l'entitat receptora, ni amb la Generalitat Valenciana, ni cap tipus de compromís per part d'estes en relació amb una posterior incorporació de l'investigador invitat a la seua plantilla.
  
8. Acceptació i obligacions particulars dels beneficiaris
  
8.1 Si transcorreguts deu dies des de la publicació en el Diari Oficial de la Generalitat Valenciana de la resolució de concessió de l'ajuda, l'entitat beneficiària no haguera renunciat expressament, per mitjà d'escrit dirigit a la Subsecretaria de l'Oficina de Ciència i Tecnologia, s'entendrà que queda acceptada l'ajuda concedida, en els termes de la resolució de concessió.
  
8.2 L'organisme receptor corresponent haurà de comunicar a la Subsecretaria de l'Oficina de Ciència i Tecnologia (imprés 33270), la incorporació de l'investigador invitat dins dels deu dies següents a la data en què es produïsca.
  
8.3 Les entitats beneficiàries de les ajudes regulades en esta convocatòria hauran d'utilitzar la subvenció per la concreta destinació per a la qual ha sigut concedida.
  
8.4 Qualsevol canvi en les condicions de l'estada subvencionada haurà de ser notificat expressament i, abans de la realització d'esta, per mitjà d'escrit dirigit a la Subsecretaria de l'Oficina de Ciència i Tecnologia per a la seua autorització. L'incompliment de la dita notificació podrà donar lloc a la modificació de la resolució de concessió.
  
8.5 Tots els investigadors invitats hauran de comptar amb una assegurança d'accidents, d'assistència mèdica i de responsabilitat civil.
  
9. Justificació i liquidació de les ajudes
  
9.1 Les ajudes concedides es lliuraran directament a les entitats beneficiàries previstes en la resolució de concessió i podran fer-se efectives en la seua totalitat a partir del moment de la concessió.
  
9.2 Els organismes als qual pertanyen els centres d'investigació receptors anticiparan, si és el cas, les quantitats necessàries perquè el visitant perceba la seua retribució des del primer mes d'estada.
  
9.3 En cap cas l'ajuda percebuda per l'investigador invitat podrà ser inferior a la pagada a l'entitat beneficiària per a la realització de l'activitat subvencionada, en els termes de la resolució de concessió.
  
9.4 Els beneficiaris de les ajudes hauran de remetre a la Subsecretaria de l'Oficina de Ciència i Tecnologia, en el termini d'un mes des de la finalització de l'estada, la següent documentació:
  
a) Breu informe del treball realitzat, que continga els resultats obtinguts i on es faça constar la conformitat del responsable de l'equip d'investigació receptor o, si és el cas, la del director de la institució o centre on es desenrotlla l'estada (imprés 33456).
  
b) Certificat de l'estada emés pel representant legal del centre de destinació en el qual consten les dates de l'estada (imprés 33561).
  
c) Les ajudes concedides a les entitats que hagen de retre comptes a la Generalitat Valenciana, i que estan incloses permanentment en els plans d'auditories per mitjà de les quals es duu a terme el control financer, es justificaran en el termini d'un mes, per mitjà de certificació expedida per l'òrgan competent on s'expresse que l'ajuda ha sigut correctament registrada en la comptabilitat de l'entitat, que els fons rebuts s'han destinat a realitzar l'activitat per a la qual van ser concedits i que la documentació original acreditativa de la despesa realitzada es troba en les dependències d'esta, a disposició de la Subsecretaria de l'Oficina de Ciència i Tecnologia, de la Intervenció General de la Generalitat Valenciana i de la Sindicatura de Comptes. A este certificat s'adjuntarà una relació detallada de les despeses realitzades a càrrec d'esta subvenció. Estes entitats hauran de conservar els originals de les factures i altres justificants de despesa durant el període legalment establit.
  
d) La resta d'entitats públiques o privades aportaran, en el termini d'un mes des de la finalització de l'estada, tots els originals o còpies compulsades dels justificants de les despeses realitzades a càrrec d'esta subvenció.
  
9.5 En el cas de tractar-se de justificacions relatives a desplaçaments efectuats amb el vehicle propi, el quilometratge es considerarà justificat a raó de 0.15 euros el km. i s'acreditarà per mitjà de declaració responsable de la persona que l'ha realitzat (imprés 33346), en la qual constarà el trajecte i l'import rebut de l'entitat per quilòmetre i, si és el cas, el peatges d'autopista, és necessari adjuntar els justificants del peatge.
  
9.6 La realització de l'estada per un període de temps inferior la concedit suposarà l'obligació de reintegrar una part de la quantia percebuda proporcional al període no gaudit de l'estada.
  
9.7 La falta de presentació de qualsevol del documents exigits en este apartat, suposarà la pèrdua de la concessió de la subvenció, amb l'obligació de reintegrar la quantia percebuda més els interessos legals, d'acord amb el que preveu l'apartat 6.3 de l'annex I.
  
9.8 Així mateix, les entitats beneficiàries estaran obligades a reintegrar la totalitat o part de les quanties percebudes pels imports d'estes no justificats.
  
10. Responsabilitats
  
La Subsecretaria de l'Oficina de Ciència i Tecnologia no és responsable de l'actuació del personal investigador invitat, ni dels danys i els perjuís que puguen esdevenir, sempre que els dits danys o perjuís siguen imputables a estos.